Daniya hukumati mamlakatga tarkibida fipronil kimyoviy vositasi bo‘lgan 20 tonnaga yaqin tovuq tuxumi yetkazilganini ma’lum qildi. Ushbu vosita kana, bit, burga va boshqa zararli hasharotlarga qarshi qo‘llanadi. Bu modda insonda jigar, buyrak va qalqonsimon bez shikastlanishiga olib kelishi mukin. Sky News telekanalining ma’lum qilishicha, Buyuk Britaniyada bunday zaharlangan tuxumlar oziq-ovqat sanoatida qo‘llangan, ya’ni ular turli oziq-ovqat mahsulotlari va tayyor taomlar tarkibida sotuvga tushgan. Bu orada Niderlandiya prokuraturasi «zaharli tuxumlar” ishi bo‘yicha 2 nafar gumonlanuvchini hibsga oldi. Gumonlanuvchilar fipronilni hasharotlarga qarshi qo‘llagan ChickFriend kompaniyasi rahbarlaridir. Kimyoviy vositani Belgiya hududida faoliyat yuritgan firma ishlab chiqargan.